Commodore 64

**Commodore 64** (ili **C64**) je jedno od dva najpopularnija 8-bitna računala osamdesetih godina 20. stoljeća. Prodan je u 17 milijuna primjeraka. Kod nas su ga od milja nazivali i "debeljko" zbog njegova simpatičnoga, zaobljenoga izgleda.

C64 je proizvela tvrtka Commodore. Sa 64 KB memorije (38911 bajtova slobodnih za programe u BASIC-u), te zvučnim čipom MOS 6581 *(SID)* i procesorom MOS 6502 bio je prodavaniji od takmaca ZX Spectruma 48, Applea II te Atarija 400 i 800.

Zahvaljujući čipu SID C64 se isticao kao kućno računalo izvrsnog zvuka. Bila je to jedna od njegovih glavnih prednosti pred konkurentima, posebice Spectrumom. Imao je vrlo dobru tipkovnicu. Rani modeli iz 1982. godine imali su nešto drugačiju boju (i danas imaju najveću kolekcionarsku vrijednost), kasnije su modeli postali poznato "smećkasti", a pri kraju proizvodnje pojavio se model C64C ili C64 II, (kako je nazvan u Njemačkoj) koji je imao kućište poput snažnijega C128 (ujedno danas ima najmanju kolekcionarsku vrijednost). Zadnji model C64 zvao se C64G, na tržištu se pojavio krajem 80-ih i trajao do 1990. i izvana je nalikovao prethodniku, dok je unutarnja arhitektura bila znato drugačija, kako bi se pojeftinila proizvodnja (kompatibilnost je sačuvana). Takav jefitni model bio je prvenstveno namijenjen kao jeftina igraća konzola za zemlje koju se netom izlazile iz socijalističkoga bloka, ali je poslužila i mnogim entuzijastima u njima koji jednostavo do tada nisu imali pristup zapadnom tržištu, a bili su željni programiranja na kućnim računalima.

Također, sredinom 80-tih dobar broj korisnika C64 zamijenio je originalni kazetofon vanjskim disketnim pogonom za diskete veličine 5,25" (model 1541). Bila je to velika jedinica, gotovo poput računala, a i slične cijene. Kasnije se pojavio elegantniji model diska 1541II, a na kraju i model 1571 prvenstveno napravljen za C128. U vrijeme uporabe RAM-a od 1 do 128 KB, bez unutarnjeg tvrdoga diska, taj korak je predstavljao revoluciju. Uglavnom svi kasniji modeli kućnih računala zamijenili su kazetofon s mekim (engl. "floppy") diskom.

Zanimljiv je model Commodore SX64 koji je predstavljao prijenosni C64, naravno u dosezima tadašnje tehnologije. I danas je najveći raritet, velike kolekcionarske vrijednosti C65 ili (Commodore DX64), kojih je proizvedeno i prodano 1990.-1991. tek nekoliko stotina (?) primjeraka u obliku prototipa, s novim BASIC-om, ugrađenim 3,5" mekim diskom i drugim poboljšanjima.

U drugoj polovici 1980.-tih tvrtka Commodore je nastavila uspješan niz Commodore računala, prvo uvodeći GEOS, grafički operativni sustav prve te vrste uopće, koji je u potpunosti zaživio na nasljedniku C64 računala - Amigi 500 i 1000. Slično grafičko sučelje razvio je i Apple za Macintoshe, te Microsoft za PC-je (Windows).

## Tehnički podaci
Računalo C64
* Mikroprocesor - MOS Technology 6510/8500, inačica MOS 6502 sa ugrađenim 6-bitnim U/I portom
** Takt: 1,023 MHz (NTSC) ili 0,985&nbsp;MHz (PAL)
* RAM - 64Kb
* ROM - 20Kb (9Kb BASIC 2.0, 7Kb Kernel (operacijski sustav), 4Kb znakovi (2 niza od 2Kb))
* Grafika: posebni integrirani krug VIC II 6567/8567 (NTSC), 6569/8569 (PAL)
** Tekst: 40x25 u 16 boja
** Bitmapna grafika: 320x200 (2 boje u svakom 8x8 bloku točkica), 160x200, u 3 boje + pozadina
** 8 hardverskih likova (sprajtovi)
** hardversko pomicanje ekrana, i rasterski interrupti
* Zvuk: MOS Technology 6581/8580 SID
** 3 kanala
** 8 oktava
** Generator valova i šuma
** 4 programbilna filtera
* Ulazno/Izlazne jedinice
** Rubni spojnik za proširenje
** Ulaz za memorijsku kasetu
** DIN-8 izlaz za zaslon
** DIN-6 serijski ulaz/izlaz za disk jedince i pisać
** rubni spojnik za kasetofon PET Datassete od 300 bauda
** 2 x Atari ulaza za igraću palicu
** Izlaz za televiziju

## Cena 1987. godine

## Vanjske veze
*Napomena:* Većina poveznica vodi na internet stranice na engleskom jeziku.

### Emulatori
* VICE emulator &ndash; Emulator C64 za operacijske sustave (UNIX, BeOS, Windows)
* CCS64  &ndash; By Håkan Sundell
* Win64 &ndash; Emulator C64 za Windows
* Power 64 &ndash; Emualtor C64 za Mac OS X i Mac OS 9
* Frodo - Besplatni prijenosni emulator C64 

### Arhive
* [ftp://ftp.scs-trc.net The Digital Dungeon (TDD)]  &ndash; FTP poslužitelj s mnogo softvera za C64
* www.c64.ch &ndash; Arhiva demo programa za C64
* GameBase 64 &ndash; Podaci o igrama za C64
* Lemon 64 &ndash; Poslužitelj sa mnogo općih podataka o C64
* C64HQ &ndash; Poslužitelj s mnogo razgovora sa raznim stvaraoicma za računalo Commodore 64
* C64 Walkthrough Site &ndash; Prohodi i solucijske arhive za C64 avanturističke igre sa diskusijskim forumom
* Project 64 &ndash; Priručnici za C64/128 igre i software
* The Ultimate C64 Tape Page  &ndash; Veliki preservaciski preservation arhiv C64 kazeta. Također sadrži skenirane korice kazeta i priručnika
* The-Commodore-Zone &ndash; Arhiva C64 igara, speech box, legends of the 64, diskusijski forum, online baze podataka, linkovi

### Historija
* Kronologija o Commodoru 64  &ndash; autor Ken Polsson
* Commodore 64 memories and memorabilia &ndash; Fond memories written by Commodore 64 users
* The History of the Commodore 64 &ndash; From Stan Veit's PC history website
* Commodore 64 Museum  &ndash; An Italian photo collection of C64s and peripherals
* http://www.commodore.ca/products/c64/commodore_64.htm  - Commodore 64 history, manuals, and photos
* commodore 64 nostalgia video tribute

### Razno
* PROTOVISION - Creating the Future &ndash; A crew of enthusiasts who still produce & distribute new games and hardware for the C64
* Commodore 64 Preservation Project  &ndash; Goal of archiving pristine versions of original Commodore 64 software, including copy protection

### SID
* SID muzika